**Kúpna zmluva**

**Výpočtová technika – 2, časť 3: Zariadenia a náradie na analýzu digitálnych stôp**

**SE-VO2-2023/003550-008**

uzatvorená podľa § 409 a nasl. zákona č. 513/1991 Zb. Obchodný zákonník

v znení neskorších predpisov (ďalej len „**Obchodný** **zákonník**“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov

v znení neskorších predpisov (ďalej len „**zákon č. 343/2015 Z. z.**“)

(ďalej len „**zmluva**“)

**Článok I.**

**Zmluvné strany**

**Kupujúci**

|  |  |
| --- | --- |
| Názov:  | Slovenská republika v zastúpení Ministerstva vnútra Slovenskej republiky |
| Sídlo: | Pribinova 2, 812 72 Bratislava, Slovenská republika |
| V zastúpení:  | Ing. Igor Sibert, generálny riaditeľ sekcie informatiky, telekomunikácií a bezpečnosti Ministerstva vnútra Slovenskej republiky na základe plnej moci č. SL-OPS-2023/005305-102 zo dňa 17.05.2023 |
| IČO: | 00151866 |
| DIČ: | 2020571520 |
| Bankové spojenie: |  |
| IBAN: |  |
| BIC/SWIFT kód:    |  |
| Internetová adresa (URL): | www.minv.sk |

(ďalej len „**Kupujúci**“)

a

**Predávajúci**

|  |  |
| --- | --- |
| Názov:  | MICROCOMP-Computersystém s r.o. |
| Sídlo: | Kupecká 9, 949 01 Nitra |
| V zastúpení:  | Jozef Gál, konateľ spoločnosti |
| IČO: | 31410952 |
| DIČ: | 2020405354 |
| Bankové spojenie: |  |
| SWIFT :  |  |
| IBAN:  |  |
| E-mail: |  |
| Tel.: |  |
| Fax: |  |
| Internetová adresa (URL):  | [www.microcomp.sk](http://www.microcomp.sk) |
| Zapísaný v: | Obchodnom registri Okresného súdu v Nitre, oddiel Sro., vložka č. 2950/N |

(ďalej len „**Predávajúci**“)

Článok II.

Úvodné ustanovenie

* 1. Zmluvné strany uzatvárajú túto zmluvu v súlade s výsledkom verejnej súťaže na predmet zákazky "**Výpočtová technika – 2, časť 3: Zariadenia a náradie na analýzu digitálnych stôp“,** ktorej oznámenie o vyhlásení verejného obstarávania bolo uverejnené v Úradnom vestníku EÚ pod označením 2023/S 031-091581 zo dňa 13.02.2023 a vo Vestníku verejného obstarávania č. 034/2023 pod číslom 07095-MST zo dňa 14. 02. 2023 (ďalej len „Verejné obstarávanie“).

Článok III.

Predmet zmluvy

* 1. Predmetom tejto zmluvy je záväzok Predávajúceho dodať Kupujúcemu zariadenia a náradie na analýzu digitálnych stôp na modernizáciu a obmenu hardvérového a technického vybavenia odboru počítačovej kriminality národnej centrály osobitných druhov kriminality Prezídia Policajného zboru (ďalej len „tovar“ alebo „predmet zmluvy“), v rámci zefektívnenia spolupráce a zvyšovanie odborných kapacít príslušníkov Policajného zboru v oblasti boja proti počítačovej kriminalite v rámci implementácie projektu „Budovanie odborných kapacít pre boj proti počítačovej kriminalite“, kód projektu SK 2017 ISF SC5/NC1/A1 a záväzok Kupujúceho za riadne a včas dodaný tovar a s ním súvisiace služby zaplatiť Predávajúcemu kúpnu cenu dohodnutú podľa čl. V tejto zmluvy. Predmetom zákazky je dodanie tovaru vrátane služieb súvisiacich s dopravou na miesto dodania prepravnými prostriedkami v súlade s opisom predmetu zákazky a vlastným návrhom plnenia predmetu zákazky, predloženým Predávajúcim v rámci verejného obstarávania, ktoré spolu tvoria prílohu č. 1 tejto zmluvy, ktorá je jej neoddeliteľnou súčasťou.

Článok IV.

Dodacie podmienky

* 1. Predávajúci sa zaväzuje dodať tovar v súlade s dohodnutými technickými a funkčnými charakteristikami, všeobecne záväznými právnymi predpismi platnými na území SR, technickými normami a podmienkami tejto zmluvy. Predávajúci sa zaväzuje súčasne s odovzdaním tovaru odovzdať Kupujúcemu aj všetky doklady, ktoré sa na dodaný tovar vzťahujú, a to najmä technický popis (technické listy alebo katalógové listy), návod na použitie, informácie o  manipulovaní a skladovaní, všetko v slovenskom alebo českom jazyku.
	2. Predávajúci zabezpečí aj súvisiace služby spojené s dodaním predmetu zmluvy na miesto dodania a s vyložením v mieste dodania.
	3. Predávajúci sa zaväzuje dodať tovar Kupujúcemu v lehote do 3 mesiacov odo dňa nadobudnutia účinnosti tejto zmluvy.
	4. Miestom dodania tovaru je Ministerstvo vnútra SR, Sibírska 26, 831 02 Bratislava
	5. Dodanie tovaru bude dokladované podpisom zodpovednej osoby Kupujúceho na príslušnom dodacom liste.
	6. Deň dodania tovaru písomne alebo elektronicky oznámi Predávajúci Kupujúcemu najneskôr dva (2) pracovné dni vopred.
	7. Po prevzatí tovaru Predávajúci vyhotoví dodací list. Kupujúci po prevzatí tovaru dodací list písomne potvrdí. Kupujúci môže po prevzatí tovaru riadne tovar užívať a Predávajúci sa mu zaväzuje toto užívanie dňom prevzatia umožniť. Kupujúci si vyhradzuje právo prevziať iba tovar nový, nepoužitý, funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.
	8. V prílohe č. 3 sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	9. Predávajúci je povinný kupujúcemu oznámiť akúkoľvek zmenu údajov u subdodávateľov uvedených v Prílohe č. 3, a to bezodkladne po tom, ako sa o tejto skutočnosti dozvie.
	10. V prípade zmeny subdodávateľa je predávajúci povinný najneskôr do piatich (5) pracovných dní odo dňa zmeny subdodávateľa predložiť kupujúcemu informácie o novom subdodávateľovi v rozsahu údajov podľa bodu 4.8 tohto článku a predmety subdodávok. Pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	11. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka. Ak sa na strane Predávajúceho ako Zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.
	12. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.
	13. Povinnosti Predávajúceho vrátane pravidiel výberu subdodávateľa platia aj pri zmene subdodávateľa počas celej doby trvania tejto zmluvy.
	14. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
	15. Vlastnícke právo k dodanému predmetu zmluvy prechádza na kupujúceho dňom jeho dodania a prevzatia podpisom dodacieho listu vyhotoveného predávajúcim a zaplatením kúpnej ceny.
	16. Nebezpečenstvo škody na predmete zmluvy prechádza na kupujúceho splnením podmienok bodu 4.15. tohto článku zmluvy.
	17. V prípade, že Predávajúci, jeho subdodávateľ podľa zákona č. 343/2015 Z.z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., Predávajúci vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z.z. alebo subdodávateľa podľa zákona č. 315/2016 Z. z., nie je:

1. prezident Slovenskej republiky,

2. člen vlády,

3. vedúci ústredného orgánu štátnej správy, ktorý nie je členom vlády,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, špeciálny prokurátor alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

13. predseda vyššieho územného celku.

Článok V.

Kúpna cena a platobné podmienky

* 1. Kúpna cena je stanovená dohodou zmluvných strán ako cena konečná v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách. Cena  je uvedená v prílohe č. 2 tejto zmluvy.
	2. Zálohové platby ani platba vopred sa neumožňujú. Úhrada ceny sa uskutoční po prevzatí tovaru Kupujúcim, formou prevodu na bankový účet Predávajúceho uvedeného v článku I tejto zmluvy v časti Predávajúci.Bezhotovostný platobný styk sa uskutoční prostredníctvom finančného ústavu Kupujúceho na základe faktúry, ktorej splatnosť je dohodnutá v lehote tridsať (30) dní odo dňa doručenia faktúry Kupujúcemu. Faktúra sa považuje za uhradenú dňom odpísania finančných prostriedkov z účtu Kupujúceho uvedeného v článku I. tejto zmluvy v časti Kupujúci na účet Predávajúceho uvedeného v článku I. tejto zmluvy v časti Predávajúci.
	3. Neoddeliteľnou súčasťou faktúry bude dodací list potvrdený Kupujúcim.
	4. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov, vrátane označenia čísla zmluvy podľa evidencie Kupujúceho, pre časť 1, názov projektu „Budovanie odborných kapacít pre boj proti počítačovej kriminalite“, kód projektu SK 2017 ISF SC5/NC1/A1 a zároveň pre všetky časti informáciu, že projekt je spolufinancovaný Európskou úniou z Fondu pre vnútornú bezpečnosť v rámci Fondov pre oblasť vnútorných záležitostí. V prípade, že faktúra bude obsahovať nesprávne alebo neúplné údaje, alebo nebude mať náležitosti daňového dokladu, Kupujúci je oprávnený ju vrátiť a Predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu Kupujúcim.
	5. Kupujúci a predávajúci sa zaväzujú plniť povinnosť v zmysle  zákona č. 215/2019 Z. z. o zaručenej elektronickej fakturácii  a  centrálnom elektronickom systéme a o doplnení  niektorých zákonov, ktorým  dochádza k zavedeniu povinnosti používať zaručené elektronické faktúry, v termíne a rozsahu, ktoré oznámi Ministerstvo financií Slovenskej republiky vo svojom publikačnom orgáne.

Článok VI.

Záručná doba a zodpovednosť za vady

* 1. Záručná doba na tovar **z časti 3** predmetu zákazky je **dvadsaťštyri (24) mesiacov** od prevzatia tovaru Kupujúcim, pokiaľ na záručnom liste, v prílohe č. 1 tejto zmluvy alebo obale takého tovaru nie je vyznačená dlhšia záručná doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
	2. V prípade vady zo záruky predmetu zmluvy počas záručnej doby má kupujúci právo na bezplatné odstránenie vád a predávajúci povinnosť vady odstrániť na svoje náklady do 30dní od doručenia písomnej reklamácie predávajúcemu. Predávajúci nezodpovedá za vady, ktoré vznikli poškodením predmetu zmluvy hrubou nedbanlivosťou kupujúceho, jeho konaním v rozpore s inštrukciami ohľadne používania predmetu zmluvy, neodbornou údržbou, používaním v rozpore s návodom na použitie, alebo neobvyklým spôsobom užívania predmetu zmluvy.
	3. Kupujúci za zaväzuje, že reklamáciu vady zo záruky tovaru uplatní bez zbytočného odkladu po jej zistení, a to písomnou formou oprávnenému zástupcovi Predávajúceho najneskôr však do dňa skončenia záručnej doby.
	4. Kupujúci je oprávnený v prípade dodania vadného tovaru požadovať:

a) odstránenie vád tovaru, ak sú opraviteľné,

b) dodanie chýbajúceho množstva alebo časti tovaru,

c) výmenu vadného tovaru za bezchybný tovar.

* 1. Právo voľby uplatneného nároku podľa bodu 6.6 písm. a), b) alebo c) tohto článku musí Kupujúci uviesť v písomne uplatnenej reklamácii. V opačnom prípade má právo voľby Predávajúci.
	2. Postup pri reklamácii tovaru sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR.

Článok VII.

Ostatné dojednania

* 1. Predávajúci prehlasuje, že tovar nie je zaťažený právami tretích osôb.
	2. Predávajúci je povinný:
		+ 1. dodať tovar Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave, dohodnutom termíne, funkcionalite a kompatibilite jednotlivých položiek v zmysle špecifikácie podľa prílohy č. 1 zmluvy,
			2. strpieť výkon kontroly/auditu/overovania súvisiaceho s dodávaným tovarom a poskytnúť všetku potrebnú súčinnosť pri výkone kontroly/auditu/overovania oprávneným osobám, ktorými sú:
1. poverení zamestnanci Zodpovedného orgánu,
2. poverení zamestnanci Najvyššieho kontrolného úradu SR,
3. poverení zamestnanci Orgánu auditu,
4. poverení zamestnanci Úradu pre verejné obstarávanie,
5. riadne splnomocnení zástupcovia Európskej Komisie, Európskeho úradu na boj proti podvodom a Európskeho dvora audítorov, ako aj osoby prizvané kontrolnými orgánmi v súlade s pravidlami uvedenými v grantovej zmluve / internom predpise,
6. osoby prizvané orgánmi uvedenými v bode 7.2 písm. c) tohto článku v súlade s príslušnými všeobecne záväznými právnymi predpismi platnými na území SR a právnymi predpismi EÚ.
	1. Kupujúci je povinný:
	2. prebrať bezchybný tovar v deň dodania tovaru, ktorý mu Predávajúci oznámi podľa článku IV. bod 4.6 tejto zmluvy,
	3. riadne a včas zaplatiť kúpnu cenu dohodnutú v článku V. tejto zmluvy.

Článok VIII.

**Zmluvné pokuty a úroky z omeškania**

* 1. Pre prípad nedodržania podmienok tejto zmluvy dohodli Zmluvné strany nasledovné sankcie:
1. za omeškanie Predávajúceho s dodaním tovaru podľa čl. IV. bod 4.3 tejto zmluvy vrátane príslušných dokladov podľa čl. IV. bod 4.1. tejto zmluvy je Kupujúci oprávnený uplatniť si voči Predávajúcemu zmluvnú pokutu vo výške 0,05 % z celkovej ceny tovaru za každý aj začatý deň omeškania,
2. za omeškanie predávajúceho s odstránením vady predmetu zmluvy podľa čl. VI. bod 6.2. tejto zmluvy je kupujúci oprávnený uplatniť si zmluvnú pokutu vo výške 0,05% z ceny vadného predmetu zmluvy za každý aj začatý deň omeškania,
3. za omeškanie Kupujúceho so zaplatením kúpnej ceny je Predávajúci oprávnený uplatniť si voči Kupujúcemu zákonný úrok z omeškania z nezaplatenej ceny za každý aj začatý deň omeškania.

e) v prípade nepravdivosti vyhlásenia Predávajúceho, ktoré je uvedené v bode 4.17. tejto

 zmluvy, je Predávajúci povinný zaplatiť Kupujúcemu zmluvnú pokutu vo výške 30 000,-

 EUR.

* 1. Zaplatením zmluvnej pokuty/zmluvných pokút podľa tejto zmluvy Predávajúcim nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.

8.3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Predávajúci Kupujúcemu v lehote tridsiatich (30) dní odo dňa doručenia faktúry do sídla Predávajúceho. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania tovaru po dobu pôsobenia vyššej moci, najviac na dva mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má každá zo zmluvných strán právo písomne odstúpiť od zmluvy.

**Článok IX.**

**Skončenie zmluvy**

* 1. Zmluvné strany sa dohodli, že túto zmluvu je možné skončiť:
	2. písomnou dohodou Zmluvných strán, a to dňom uvedeným v takejto dohode; v dohode

o skončení zmluvy sa súčasne upravia nároky Zmluvných strán vzniknuté na základe, alebo v súvislosti s touto zmluvou,

* 1. písomným odstúpením od zmluvy v prípade podstatného porušenia zmluvy.
	2. Odstúpenie od zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu Zmluvnej strany uvedenú v článku I. tejto zmluvy.
	3. Za podstatné porušenie zmluvy sa považuje:
1. omeškanie Predávajúceho s dodaním tovaru oproti dohodnutému termínu plnenia o viac ako štyri (4) týždne,
2. ak kúpna cena bude fakturovaná v rozpore s podmienkami dohodnutými v tejto zmluve,
3. ak Predávajúci dodá Kupujúcemu tovar takých parametrov, ktoré sú v rozpore s touto zmluvou,
4. ak Kupujúci je v omeškaní so zaplatením faktúry o viac ako šesťdesiat (60) dní po lehote jej splatnosti,
5. ak Predávajúci poruší jeho povinnosti podľa čl. VII. bod 4.8. až 4.14. tejto zmluvy.
	1. Kupujúci je oprávnený písomne odstúpiť od tejto zmluvy aj v prípade, ak:
6. proti Predávajúcemu začalo konkurzné konanie alebo reštrukturalizácia,
7. Predávajúci vstúpil do likvidácie,
8. Predávajúci koná v rozpore s touto zmluvou a/alebo všeobecne záväznými právnymi predpismi platnými na území SR a na písomnú výzvu Kupujúceho toto konanie a jeho následky v určenej primeranej lehote neodstráni,
9. Predávajúci nebol v čase uzatvorenia tejto zmluvy alebo počas doby trvania jej platnosti a účinnosti zapísaný v registri partnerov verejného sektora podľa zákona č.315/2016 Z.z.,
10. došlo k splneniu zákonných dôvodov na odstúpenie od Zmluvy (najmä §19 ods.1 písm. a) a b) zákona č.343/2015 Z.z.).
	1. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.

Článok X.

**Spoločné a záverečné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s touto zmluvou druhej Zmluvnej strane (každá z nich ďalej ako „Oznámenie“) musia byť:
		1. v písomnej podobe,
		2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom zmluvy.
	2. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom zmluvy:

 Kupujúci

 Ministerstvo vnútra Slovenskej republiky

 Pribinova 2, 812 72 Bratislava

 kontaktná osoba: mjr. Ing. Pavol Hruška

 tel. č.:

 email:

Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom zmluvy:

Predávajúci:

 MICROCOMP – Computersystém s r.o.

Kupecká 9, 949 01 Nitra

k rukám: Eduard Jaruška

email:

* 1. Oznámenie nadobúda účinnosť okamihom jeho prevzatia a má sa za prevzaté:
		1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
		2. v čase jeho doručenia, ale najneskôr v piaty (5) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
		3. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
	2. V prípadezmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, oznámi zmluvná strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný dodatok k tejto zmluve.
	3. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy.
	4. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
	5. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
	6. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
	7. Táto zmluva nadobúda platnosť dňom jej podpisu obidvoma zmluvnými stranami. Táto zmluva nadobudne účinnosť až po schválení verejného obstarávania v rámci kontroly, t.j. doručením správy z kontroly verejného obstarávania kupujúcemu s vyhlásením, že počas kontroly verejného obstarávania nebolo zistené porušenie princípov a postupov verejného obstarávania definovaných právnymi predpismi EÚ a SR pre verejné obstarávanie. V opačnom prípade má kupujúci právo odstúpiť od zmluvy, pričom toto jednostranné odstúpenie nezakladá žiadne právo predávajúceho na plnenie nákladov spojených s týmto verejným obstarávaním. Táto zmluva zaroveň nadobudne účinnosť za splnenia podmienky v druhej vete tohto bodu zmluvy najskôr až dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a doplňujú niektoré zákony. Zverejnenie zmluvy v Centrálnom registri zmlúv zabezpečí kupujúci.
	8. Táto zmluva je vyhotovená v šiestich (6) rovnopisoch s platnosťou originálu, dva (2) rovnopisy zostanú Predávajúcemu a štyri (4) rovnopisy zostanú Kupujúcemu.
	9. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Opis predmetu zákazky/Vlastný návrh plnenia

Príloha č. 2: Štruktúrovaný rozpočet ceny

Príloha č. 3: Zoznam subdodávateľov

V Bratislave, dňa ..................... V Nitre, dňa: .....................

Za Kupujúceho: Za Predávajúceho:

....................................................... .......................................................

 Ing. Igor Sibert Jozef Gál

 generálny riaditeľ SITB MV SR konateľ spoločnosti

 MICROCOMP-Computersystém s r.o.

Príloha č. 1

**Opis predmetu zákazky/ Vlastný návrh plnenia**

**Časť 3:** **Zariadenia a náradie na analýzu digitálnych stôp**

1. Predmetom zákazky je nákup zariadení a náradia na analýzu digitálnych stôp potrebných na modernizáciu a obmenu hardvérového a technického vybavenia odboru počítačovej kriminality národnej centrály osobitných druhov kriminality Prezídia Policajného zboru, zefektívnenia spolupráce a zvyšovanie odborných kapacít príslušníkov Policajného zboru v oblasti boja proti počítačovej kriminalite. Požadované zariadenia skvalitnia analýzu digitálnych stôp a umožnia čítanie údajov aj v poškodených skúmaných zariadeniach.
2. Zákazka je financovaná z fondu pre vnútornú bezpečnosť, implementuje projekt „Budovanie odborných kapacít pre boj proti počítačovej kriminalite“, kód projektu SK 2017 ISF SC5/NC1/A1.
3. **Hlavný kód CPV:**

30200000-1 Počítačové zariadenia a spotrebný materiál

30210000-4 Stroje na spracovanie údajov (hardvér)

30237000-9 Časti a príslušenstvo počítačov a spotrebný materiál k nim

1. **S tovarom sa požaduje zabezpečiť aj tieto súvisiace služby:**
* dodanie tovaru do miesta dodania,
* vyloženie tovaru v mieste dodania.
1. Verejný obstarávateľ si vyhradzuje právo prevziať iba tovar funkčný, bez zjavných vád, dodaný
v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.
2. Tovar musí byť nový, nepoužívaný, zabalený v neporušených obaloch, nepoškodený.
3. Verejný obstarávateľ požaduje na dodaný tovar min. 24 mesačnú záruku, pokiaľ na záručnom liste nie je vyznačená dlhšia doba podľa záručných podmienok výrobcu. Záručná doba začína plynúť dňom prevzatia predmetu zmluvy na základe dodacieho listu.
4. Verejný obstarávateľ požaduje pre všetky typy dodávok odovzdanie dokumentácie – technická dokumentácia od výrobcu, návod na použitie/manuál pre obsluhu v slovenskom alebo českom jazyku, záručné listy, iné doklady podľa druhu tovaru.
5. **Lehota plnenia je:**
* do 3 mesiacov odo dňa nadobudnutia účinnosti zmluvy.
1. **Miestom dodania je:**
* Ministerstvo vnútra Slovenskej Republiky, Sibírska 26, 831 02 Bratislava
1. **Technická špecifikácia predmetu zákazky:**

Všetky technické parametre/funkcionality, resp. vlastnosti požadovaného predmetu zákazky uvedené v tabuľke nižšie predstavujú minimálne požiadavky, ktoré musia byť splnené vo vlastnom návrhu plnenia uchádzača.

|  |  |
| --- | --- |
| **Požadovaná min. technická špecifikácia, parametre a funkcionality určené verejným obstarávateľom** | **Vlastný návrh plnenia** **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.****V prípade číselnej hodnoty uviesť jej skutočnú hodnotu** |
| **Položka č. 1 - Puzdro tienené typ 1** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Množstvo:** | **20 ks** | **20 ks** |  |
| **Výrobca:** | **Faraday** |  |
| **Typové označenie** | **Bag - Tablet** |  |
| Prevedenie: | Puzdro tienené na tablety, s vnútorným rozmerom puzdra min. 28x20cm, so silou tienenia mobilného signálu minimálne vo frekvencii 2.4 GHz: 50db | Puzdro tienené na tablety, s vnútorným rozmerom puzdra min. 28x20cm, so silou tienenia mobilného signálu minimálne vo frekvencii 2.4 GHz: 50db |  |
| Záruka: | 2 roky |  | A |
| **Položka č. 2 – Puzdro tienené typ 2** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Množstvo:** | **20 ks** | **20 ks** |  |
| **Výrobca:** | **Faraday** |  |  |
| **Typové označenie** | **Faraday Bag - Notebook** |  |  |
| Prevedenie: | Puzdro tienené na notebooky, s vnútorným rozmerom puzdra min. 45x30cm, so silou tienenia mobilného signálu minimálne vo frekvencii 2.4 GHz: 50db | Puzdro tienené na notebooky, s vnútorným rozmerom puzdra min. 45x30cm, so silou tienenia mobilného signálu minimálne vo frekvencii 2.4 GHz: 50db |  |
| Záruka: | 2 roky |  | A |
| **Položka č. 3 – Puzdro tienené typ 3** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Množstvo:** | **20 ks** | **20 ks** |  |
| **Výrobca:** | **Faraday** |  |
| **Typové označenie** | **Faraday Bag - Mobil** |  |
| Prevedenie: | Puzdro tienené na mobilné telefóny, s vnútorným rozmerom puzdra min. 19x11cm, so silou tienenia mobilného signálu minimálne vo frekvencii 2.4 GHz: 50db | Puzdro tienené na mobilné telefóny, s vnútorným rozmerom puzdra min.19x11cm, so silou tienenia mobilného signálu minimálne vo frekvencii 2.4 GHz: 50db |  |
| Záruka: | 2 roky |  | A |
| **Položka č. 4 – Puzdro tienené typ 4** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Množstvo:** | **3 ks** | **3 ks** |  |
| **Výrobca:** | **Faraday** |  |
| **Typové označenie** | **Faraday Box** |  |
| Prevedenie: | Uzamykateľná alebo uzatvárateľná tienená krabica na mobilné zariadenia, s rozmermi min. 20x43x26cm, s priehľadom na skúmanie, osvetlením a tienenými rukavicami, so silou tienenia mobilného signálu minimálne vo frekvencii 2.4 GHz: 50db | uzatvárateľná tienená krabica na mobilné zariadenia, s rozmermi min. 20x43x26cm, s priehľadom na skúmanie, osvetlením a tienenými rukavicami, so silou tienenia mobilného signálu minimálne vo frekvencii 2.4 GHz: 50db |  |
| Záruka: | 2 roky |  | A |
| **Položka č. 5 – Súprava náradia typ 1** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Množstvo:** | **1 ks** | **1 ks** |  |
| **Výrobca:** | **iFixit** |  |
| **Typové označenie** | **Repair Business Toolkit pre smartfóny a tablety****BETA 18500018 Elektrická****teplovzdušná pištoľ** |  |
| Prevedenie: | Súprava náradia na tablety s praktickou taškou, obsahujúcou min. náradie 1 až 5 | Súprava náradia na tablety s praktickou taškou, obsahujúcou min. náradie 1 až 5 |  |
| Náradie 1: | kompaktné balenie skrutkovača, bitov, pinziet a páčidiel, antistatický náramok | kompaktné balenie skrutkovača, bitov, pinziet a páčidiel, antistatický náramok |  |
| Náradie 2: | Digitálny multimeter, | Digitálny multimeter |  |
| Náradie 3: | Sada na nahrievanie s prísavkou, pinzetou a páčidlami | Sada na nahrievanie s prísavkou, pinzetou a páčidlam |  |
| Náradie 4: | Sada páčidiel a kariet | Sada páčidiel a kariet |  |
| Náradie 5: | Antistatická podložka, kefa, ofukovací gumový balónik na jemné čistenie, pásky a iný materiál | Antistatická podložka, kefa, ofukovací gumový balónik na jemné čistenie, pásky a iný materiál |  |
| Záruka: | 2 roky |  | A |
| **Položka č. 6 – Súprava náradia typ 2** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Množstvo:** | **3 ks** | **3 ks** |  |
| **Výrobca:** | **OEM** |  |
| **Typové označenie** | **Sada náradia pre montáž Apple a iné značky mobilných telefónov** |  |
| Prevedenie: | Súprava náradia pre zariadenie Apple umiestnená v plastovom boxe. Obsahuje min. skrutkovače – bity, páčidlá, pinzetu  | Súprava náradia pre zariadenie Apple umiestnená v plastovom boxe. Obsahuje min. skrutkovače – bity, páčidlá, pinzetu |  |
| Záruka: | 2 roky |  | A |
| **Položka č. 7 – Súprava náradia typ 3** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Množstvo:** | **4 ks** | **4 ks**  |  |
| **Výrobca:** | **OEM** |  |
| **Typové označenie** | **Pro’sKit Sada náradia pre údržbu PC sietí PK-4302BM (731-910)** |  |
| Prevedenie: | Súprava náradia pre tvorbu a údržbu PC sieti, umiestnená v uzamykateľnom kufríku. Obsahuje min. lisovacie kliešte na lisovanie 6 pólových a 8 pólových konektorov typu RJ11/12 a RJ45, skrutkovače, odizolovací nástroj, nôž, meter, nožnice, digitálny multimeter a tester káblov. | Súprava náradia pre tvorbu a údržbu PC sieti, umiestnená v uzamykateľnom kufríku. Obsahuje min. lisovacie kliešte na lisovanie 6 pólových a 8 pólových konektorov typu RJ11/12 a RJ45, skrutkovače, odizolovací nástroj, nôž, meter, nožnice, digitálny multimeter a tester káblov |  |
| Záruka: | 2 roky |  | A |
| **Položka č. 8 – Súprava náradia typ 4** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Množstvo:** | **1 ks** | **1 ks** |  |
| **Výrobca:** | **iFixit** |  |
| **Typové označenie** | **Pro Tech Toolkit** |  |
| Prevedenie: | Súprava náradia pre smartfóny, umiestnená v boxe. Obsahuje min. skrutkovače – bity, páčidla, pinzety, uzemňovací náramok. | Súprava náradia pre smartfóny, umiestnená v boxe. Obsahuje min. skrutkovače – bity, páčidla, pinzety, uzemňovací náramok. |  |
| Záruka: | 2 roky |  | A |
| **Položka č. 9 - Forenzný blokátor zápisu typ 1** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Množstvo:** | **8 ks** | **8 ks** |  |
| **Výrobca:** | **Digital Intellingence** |  |
| **Typové označenie** | **UltraBlock Forensic Card Reader** |  |
| Prevedenie: | Forenzný blokátor zápisu na flash média (min. SD karty CompactFlash, Memory Stick, a flash disky USB). Umožňuje prezerať a hodnotiť jednotku flash bez akýchkoľvek zmien | Forenzný blokátor zápisu na flash média (SD karty CompactFlash, Memory Stick, a flash disky USB). Umožňuje prezerať a hodnotiť jednotku flash bez akýchkoľvek zmien |  |
| Záruka: | 2 roky |  | A |
| **Položka č. 10 - Forenzný blokátor zápisu typ 2** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Množstvo:** | **8 ks** | **8 ks** |  |
| **Výrobca:** | **CRU** |  |
| **Typové označenie** | **Wiebetech USB 3.1 WriteBlocker** |  |
| Prevedenie: | Forenzný blokátor zápisu na USB 3.0 zariadenia pre min. 2 súčasne pripojené zariadenia.Umožňuje prezerať a hodnotiť USB 3.0 zariadenia bez akýchkoľvek zmien. Príslušenstvo min. kábel USB 3.0 (typ A-B), napájací adaptér a ovládače.  | Forenzný blokátor zápisu na USB 3.0 zariadenia pre 2 súčasne pripojené zariadenia. Umožňuje prezerať a hodnotiť USB 3.0 zariadenia bez akýchkoľvek zmien. Príslušenstvo min. kábel USB 3.0 (typ A-B), napájací adaptér a ovládače.  |  |
| Záruka: | 2 roky |  | A |
| **Položka č. 11 - Forenzný blokátor zápisu typ 3**  | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Množstvo:** | **8 ks** | **8 ks** |  |
| **Výrobca:** | **CRU** |  |
| **Typové označenie** | **Wiebetech Forensic****ComboDock WriteBlocker** |  |
| Prevedenie: | Forenzný blokátor zápisu na pevné disky. Umožňuje prezerať a hodnotiť pevné disky bez akýchkoľvek zmien. –Rozhrania hostiteľské min. USB 3.0, eSATA a FireWire 800/400.Rozhrania pre pripojenie HDD min. 3.5“ IDE/PATA, 2.5“ / 3.5“ SATAPríslušenstvo: napájací adaptér a pripájacie káble, ovládače | Forenzný blokátor zápisu na pevné disky. Umožňuje prezerať a hodnotiť pevné disky bez akýchkoľvek zmien.Rozhrania hostiteľské min. USB 3.0, eSATA a FireWire 800/400. Rozhrania pre pripojenie HDD min. 3.5“ IDE/PATA, 2.5“ / 3.5“ SATA Príslušenstvo: napájacíadaptér a pripájacie káble, ovládače |  |
| Záruka: | 2 roky |  | A |
| **Položka č. 12 - Forenzný blokátor zápisu typ 4** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Množstvo:** | **1 ks** | **1 ks** |  |
| **Výrobca:** | **Logicube** |  |
| **Typové označenie** | **Falcon NEO s příšlušenstvím** |  |
| Prevedenie: | Forenzný blokátor zápisu pre sieťové zaisťovanie dát z pevných diskov s príslušenstvom. Umožňuje prezerať a hodnotiť pevné disky bez akýchkoľvek zmien. Zariadenie musí byť schopné pripojiť min. SSD, NVMe/PCIe, pevné disky.Ovládanie cez min. USB a sieťový port. Rozhrania pre blokovanie HDD min. (2.5“ / 3.5“) rozhrania IDE/PATA, SATA, iSCSI, SATA eSATA, USB2 a USB3, SAS A FireWirePriame ovládanie bez nutnosti pripojenia PC | Forenzný blokátor zápisu pre sieťové zaisťovanie dát z pevných diskov s príslušenstvom. Umožňuje prezerať a hodnotiť pevné disky bez akýchkoľvek zmien. Zariadenie musí byť schopné pripojiť SSD, NVMe/PCIe, pevné disky. Ovládanie cez USB a sieťový port. Rozhrania pre blokovanie HDD (2.5“ / 3.5“) rozhrania IDE/PATA, SATA, iSCSI, SATA eSATA, USB2 a USB3, SAS A FireWire Priame ovládanie bez nutnosti pripojenia PC |  |
| Príslušenstvo: | napájací adaptér, SAS/SATA, IDE, eSATA a napájacie káble pre hlavnú jednotu a pripojené zariadenia | napájací adaptér, SAS/SATA, IDE, eSATA a napájacie káble pre hlavnú jednotu a pripojené zariadenia |  |
| Príslušenstvo 1: | Obsahuje min. adaptér M.2 na PCIe, pre PCIe x4 na x16 a mSATA na SATA | Obsahuje adaptér M.2 na PCIe, pre PCIe x4 na x16 a mSATA na SATA |  |
| Príslušenstvo 2: | Rozširujúci modul pre FireWire zariadenia | Rozširujúci modul pre FireWire zariadenia |  |
| Príslušenstvo 3: | Rozširujúci modul pre SAS zariadenia | Rozširujúci modul pre SAS zariadenia |  |
| Záruka: | 2 roky |  | A |
| **Položka č. 13 - Mazač dát z diskov** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Množstvo:** | **8 ks** | **8 ks** |  |
| **Výrobca:** | **CRU** |  |
| **Typové označenie** | **Wiebetech Drive eRazer Ultra** |  |
| Prevedenie: | Mazač dát z pevných diskov. Po pripojení pevného disku k zariadeniu umožňuje jeho bezpečné zmazanie zvolenou formou prepisovania v zmysle používaných štandardov (podporujúce min 10x prepis). Prevádzka bez nutnosti pripojenia PC.min. podporované typy pevných diskov: PATA/IDE SATA 2,5“ a 3,5“; mini PCIe USB,SATA,PATA; mSATAPríslušenstvo: napájací adaptér, dátové káble | Mazač dát z pevných diskov. Po pripojení pevného disku k zariadeniu umožňuje jeho bezpečné zmazanie zvolenou formou prepisovania v zmysle používaných štandardov (podporujúce 10x prepis). Prevádzka bez nutnosti pripojenia PC. podporované typy pevných diskov: PATA/IDE SATA 2,5“ a 3,5“; mini PCIe USB,SATA,PATA; mSATA Príslušenstvo: napájací adaptér, dátové káble  |  |
| Záruka: | 2 roky |  | A |
| **Položka č. 14 - Sada na duplikovanie diskových médií** | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Množstvo:** | **3 ks** | **3 ks** |  |
| **Výrobca:** | **RAC** |  |
| **Typové označenie** | **DEAT v2\*** |  |
| Prevedenie: | Sada na forenzné duplikovanie diskových médií v pevnom kufríku s kolieskami | Sada na forenzné duplikovanie diskových médií v pevnom kufríku s kolieskami |  |
| Príslušenstvo 1: | Prenosný forenzný blokátor zápisu pre USB 3.0 IDE / SATA pevné disky | Prenosný forenzný blokátor zápisu pre USB 3.0 IDE / SATA pevné disky |  |
| Príslušenstvo 2: | Prenosný forenzný blokátor zápisu pre USB3 a FireWire pevné disky | Prenosný forenzný blokátor zápisu pre USB3 a FireWire pevné disky |  |
| Príslušenstvo 3: | Napájacie zdroje, káble a adaptéry | Napájacie zdroje, káble a adaptéry |  |
| Príslušenstvo 4: | Sada na forenzné duplikovanie s Thunderbolt 3 napájaním | Sada na forenzné duplikovanie s Thunderbolt 3 napájaním |  |
| Príslušenstvo 5: | Zdroj a protokol modulu SAS | Zdroj a protokol modulu SAS |  |
| Záruka: | 2 roky |  | A |

 Príloha č. 2

|  |
| --- |
| **Štruktúrovaný rozpočet ceny pre časť 3 - Zariadenia a náradie na analýzu digitálnych stôp** |
| **Poradové číslo** | **Názov položky** | **Merná jednotka** | **Množstvo** |  **Jednotková cena v EUR bez DPH**  | **Sadzba DPH v %** |  **Jednotková cenav EUR s DPH**  |  **Celková cena v EUR bez DPH**  |  **Výška DPH v EUR**  |  **Celková cena v EUR s DPH**  |
| 1. | Puzdro tienené typ 1 | ks | 20 | 90,00 € | 20,00% | 108,00 € | 1 800,00 € | 360,00 € | 2 160,00 € |
| 2. | Puzdro tienené typ 2 | ks | 20 | 114,00 € | 20,00% | 136,80 € | 2 280,00 € | 456,00 € | 2 736,00 € |
| 3. | Puzdro tienené typ 3 | ks | 20 | 66,00 € | 20,00% | 79,20 € | 1 320,00 € | 264,00 € | 1 584,00 € |
| 4. | Puzdro tienené typ 4 | ks | 3 | 5 100,00 € | 20,00% | 6 120,00 € | 15 300,00 € | 3 060,00 € | 18 360,00 € |
| 5. | Súprava náradia typ 1 | ks | 1 | 486,00 € | 20,00% | 583,20 € | 486,00 € | 97,20 € | 583,20 € |
| 6. | Súprava náradia typ 2 | ks  | 3 | 30,00 € | 20,00% | 36,00 € | 90,00 € | 18,00 € | 108,00 € |
| 7. | Súprava náradia typ 3 | ks | 4 | 286,00 € | 20,00% | 343,20 € | 1 144,00 € | 228,80 € | 1 372,80 € |
| 8. | Súprava náradia typ 4 | ks | 1 | 82,80 € | 20,00% | 99,36 € | 82,80 € | 16,56 € | 99,36 € |
| 9. | Forenzný blokátor zápisu typ 1 | ks | 8 | 252,00 € | 20,00% | 302,40 € | 2 016,00 € | 403,20 € | 2 419,20 € |
| 10. | Forenzný blokátor zápisu typ 2 | ks | 8 | 588,00 € | 20,00% | 705,60 € | 4 704,00 € | 940,80 € | 5 644,80 € |
| 11. | Forenzný blokátor zápisu typ 3 | ks  | 8 | 588,00 € | 20,00% | 705,60 € | 4 704,00 € | 940,80 € | 5 644,80 € |
| 12. | Forenzný blokátor zápisu typ 4 | ks | 1 | 9 840,00 € | 20,00% | 11 808,00 € | 9 840,00 € | 1 968,00 € | 11 808,00 € |
| 13. | Mazač dát z diskov | ks | 8 | 468,00 € | 20,00% | 561,60 € | 3 744,00 € | 748,80 € | 4 492,80 € |
| 14. | Sada na duplikovanie diskových médií  | ks | 3 | 9 000,00 € | 20,00% | 10 800,00 € | 27 000,00 € | 5 400,00 € | 32 400,00 € |
| **Celková cena za požadovaný predmet zákazky vyjadrená v EUR**  | **74 510,80€** | 14 902,16€ | **89 412,96€** |

Za predávajúceho:

 ......................................................

 Jozef Gál

 konateľ spoločnosti

 MICROCOMP-Computersystém s r.o.

Príloha č. 3

**ZOZNAM SUBDODÁVATEĽOV**

|  |  |  |  |
| --- | --- | --- | --- |
| **P.č.** | **Údaje o subdodávateľoch -Obchodné meno, sídlo, IČO** | **Osoba oprávnená konať za subdodávateľa****Dátum narodenia** | **Adresa pobytu**  |
|  |  |  |  |

**Dolu podpísaný Jozef Gál, konateľ firmy MICROCOMP – Computersystém s.r.o., Kupecká 9, 949 01 Nitra, vyhlasujem, že nebudeme využívať subdodávateľov.**

Za Predávajúceho:

 ......................................................

 Jozef Gál

 konateľ spoločnosti

 MICROCOMP-Computersystém s r.o.